CELEX: 31983R0110
Language: el
Date: 1983-01-17
Title: Κανονισμός (ΕΟΚ) αριθ. 110/83 του Συμβουλίου της 17ης Ιανουαρίου 1983 περί τροποποιήσεως των κανονισμών (ΕΟΚ) αριθ. 1893/79 και (ΕΟΚ) αριθ. 2592/79 περί καθιερώσεως καταγραφής των εισαγωγών αργού πετρελαίου εντός της Κοινότητας

Avis juridique important

|

31983R0110

Κανονισμός (ΕΟΚ) αριθ. 110/83 του Συμβουλίου της 17ης Ιανουαρίου 1983 περί τροποποιήσεως των κανονισμών (ΕΟΚ) αριθ. 1893/79 και (ΕΟΚ) αριθ. 2592/79 περί καθιερώσεως καταγραφής των εισαγωγών αργού πετρελαίου εντός της Κοινότητας  

Επίσημη Εφημερίδα αριθ. L 016 της 20/01/1983 σ. 0004 - 0004 Ισπανική ειδική έκδοση: Κεφάλαιο 12 τόμος 4 σ. 0093  Πορτογαλική ειδική έκδοση : Κεφάλαιο 12 τόμος 4 σ. 0093 

***** ΚΑΝΟΝΙΣΜΟΣ (ΕΟΚ) αριθ. 110/83 ΤΟΥ ΣΥΜΒΟΥΛΙΟΥ  της 17ης Ιανουαρίου 1983  περί τροποποιήσεως των κανονισμών (ΕΟΚ) αριθ. 1893/79 και (ΕΟΚ) αριθ. 2592/79 περί καθιερώσεως καταγραφής των εισαγωγών αργού πετρελαίου εντός της Κοινότητας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 103,  την πρόταση της Επιτροπής,  Εκτιμώντας:  ότι το Συμβούλιο με τον κανονισμό (ΕΟΚ) αριθ. 1893/79 (1), όπως τροποποιήθηκε τελευταία από τον κανονισμό (ΕΟΚ) αριθ. 3721/81 (2) του οποίου η ισχύς έληξε στις 31 Δεκεμβρίου 1982, καθιέρωσε την καταγραφή των εισαγωγών αργού πετρελαίου και των πετρελαϊκών προϊόντων εντός της Κοινότητας·  ότι το Συμβούλιο με τον κανονισμό (ΕΟΚ) αριθ. 2592/79 (3), όπως τροποποιήθηκε από τον κανονισμό (ΕΟΚ) αριθ. 3721/81 του οποίου η ισχύς έληξε στις 31 Δεκεμβρίου 1982, καθόρισε τους κανόνες σύμφωνα με τους οποίους πραγματοποιείται η εν λόγω καταγραφή·  ότι, εξαιτίας της καταστάσεως του ανεφοδιασμού, είναι σημαντικό να ενημερώνονται τακτικά τα Κράτη μέλη και η Επιτροπή για το κόστος εφοδιασμού σε αργό πετρέλαιο· ότι πρέπει επομένως να παραμείνει σε λειτουργία για μια μεγαλύτερη περίοδο ο μηχανισμός πληροφορήσεως για τις εισαγωγές αργού πετρελαίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 1893/79 και στο άρθρο 8 του κανονισμού (ΕΟΚ) αριθ. 2592/79 η ημερομηνία «31 Δεκεμβρίου 1982» αντικαθίσταται από την ημερομηνία «31 Δεκεμβρίου 1985».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Ιανουαρίου 1983.  Για το Συμβούλιο  Ο Πρόεδρος  J. ERTL  .  (1) ΕΕ αριθ. L 220 της 30. 8. 1979, σ. 1.  (2) ΕΕ αριθ. L 373 της 29. 12. 1981, σ. 9.  (3) ΕΕ αριθ. L 297 της 24. 11. 1979, σ. 1.